145. löggjafarþing 2015–2016.

Þingskjal 1659 — 680. mál.

3. umræða.

Nefndarálit

um frumvarp til laga um breytingu á búvörulögum, búnaðarlögum
og tollalögum (búvörusamningar, búnaðarlagasamningur).

Frá 1. minni hluta atvinnuveganefndar

Fyrsti minni hluti leggur til að farið verði að tillögum Samkeppniseftirlitsins um að fella úr gildi undanþágu mjólkuriðnaðarins frá samkeppnislögum og að gefinn verði rúmur frestur til þess eða til 1. janúar 2020. Með gildistöku fram í tímann vill 1. minni hluti koma til móts við sjónarmið um að langan aðdraganda þurfi að slíkri breytingu. Þetta sjónarmið hefur kom
ið fram við meðferð málsins í nefndinni og í umræðum í þingsal.

Fyrsti minni hluti ítrekar að hann telur það afleita stöðu fyrir Alþingi að hafa svo tak
markaða möguleika til að gera breytingar á því frumvarpi sem hér liggur fyrir. 1. minni hluti leggur því til að ráðherra leggi fyrir Alþingi tillögu til þingsályktunar um samningsmarkmið ríkisins um endurskoðun búvörusamninga og búnaðarlagasamnings eigi síðar en í lok janúar 2019. Þau samningsmarkmið sæti þinglegri meðferð og við þau yrði stuðst í viðræðum við bændur og í fyrirhugaðri endurskoðun.

Í áliti 1. minni hluta við 2. umræðu málsins kom fram að ekki hefði tekist að fá upplýsing
ar um tolltekjur af innfluttum landbúnaðarvörum. Í umfjöllun í nefndinni eftir 2. umræðu bár
ust þær upplýsingar og má sjá þær í töflu í fylgiskjali með áliti þessu.

Alþingi, 12. september 2016.

Kristján L. Möller.

Fylgiskjal.

Tolltekjur af innfluttum landbúnaðarvörum fyrir árin 2014 og 2015
Flokkur	Kafli	Heiti	Gjaldfærð

upphæð

2014	Gjaldfærð

upphæð

2015
I	1. kafli	Lifandi dýr	0	0
I	2. kafli	Kjöt og ætir hlutar af dýrum	744.322.928	840.753.698
I	4. kafli	Mjólkurafurðir; fuglaegg; náttúrlegt hunang; ætar vörur úr dýraríkinu, ót.a.	87.787.441	92.614.612
I	5. kafli	Vörur úr dýraríkinu, ót.a.	0	0
II	6. kafli	Lifandi tré og aðrar plöntur; blómlaukar, rætur og þess háttar; afskorin blóm og lauf til skrauts	21.429.519	15.089.116
II	7. kafli	Matjurtir og tilteknar rætur og hnýði	136.422.567	172.042.271
II	8. kafli	Ætir ávextir og hnetur; hýði af sítrusávöxtum eða melónum	0	0
II	9. kafli	Kaffi, te, maté og krydd	0	0
II	10. kafli	Korn	36.931	25.467
II	11. kafli	Malaðar vörur; malt; sterkja; inúlín; hveitiglúten	592.841	341.576
II	12. kafli	Olíufræ og olíurík aldin; ýmiss konar sáðkorn, fræ og aldin; plöntur til notkunar í iðnaði og til lyfja; hálmur og fóður	0	3.178
II	13. kafli	Kvoðulakk, gúmkvoða og resín og aðrir jurtasafar og jurtakjarnar	0	0
II	14. kafli	Fléttiefni úr jurtaríkinu; vörur úr jurtaríkinu, ót.a.	0	0
III	15. kafli	Feiti og olíur úr dýra- og jurtaríkinu og klofningsefni þeirra; unnin matarfeiti; vax úr dýra- eða jurtaríkinu	4.605.976	9.268.200
IV	16. kafli	Framleiðsla úr kjöti, fiski eða krabbadýrum, lindýrum eða öðrum vatnahryggleysingjum	103.431.099	156.961.939
IV	17. kafli	Sykur og sætindi	14.376.027	14.457.505
IV	18. kafli	Kakaó og framleiðsla úr kakaói	93.350.011	101.331.187
IV	19. kafli	Framleiðsla úr korni, fínmöluðu mjöli, sterkju eða mjólk; sætabrauð	189.697.197	210.743.827
IV	20. kafli	Framleiðsla úr matjurtum, ávöxtum, hnetum eða öðrum plöntuhlutum	389.536.403	437.121.279
IV	21. kafli	Ýmis matvælaframleiðsla	118.025.435	146.185.885
IV	22. kafli	Drykkjarvörur, áfengir vökvar og edik	20.187.053	21.305.932
IV	23. kafli	Leifar og úrgangur frá matvælaframleiðslu; unnið skepnufóður	918.347	5.170.437
IV	24. kafli	Tóbak og framleitt tóbakslíki	0	0
Samtals	1.924.719.775	2.223.416.109
Heimild: Tollstjóri (2014, 2015)